Document ID: /roh_data/filtered/fineweb-2-filterrobots_roh.jsonl.gz/39652

Sco actura è ella da chasa en il teater dal moviment, il teater d'acziun che lavura cun pled, musica ed era elements d'improvisaziun. Cun l'auto da pumpiers cotschen è ella girada cun sia squadra da teater pliras stads per las plazzas dal Grischun e la Svizra.
Ad audituras ed auditurs dad RTR è ella enconuschenta sco Pirmina Caflisch u Lucia dal Volg en Vita capita u era sco autura dals Impuls. Sara Francesca Hermann è era commembra da la gruppa da teater pantomimic Mummenschanz. Actualmain èn els vid las ultimas provas per lur nov program You & me che ha premiera ils 1. da december en il teater 11 a Turitg. Co è quai da giugar senza pleds e senza avair il contact direct visual cun il public?
Redacziun: Guadench Dazzi